Mats Ek
Store norske leksikon,Kunst og estetikk,Dans,Scenisk dans,Klassisk ballett,Klassisk ballett: internasjonale kunstnere og kompanier
Mats Ek er en svensk sceneinstruktør, ballettdanser og koreograf. Han begynte å danse seriøst i 1972 og ble tilknyttet Cullbergballetten, der han ble sjef og hovedkoreograf i 1982. Han har også danset med Nederlands Dans Teater.
Ek har blant annet koreografert Kalfaktorn (1976), Soweto (1977) og Bernardas hus (1978), iscenesatt flere teaterstykker og laget balletter for TV. Hans verk er ofte preget av sosial realisme, gjerne med psykologisk vekt på individet som taper overfor samfunnet. Flere av hans balletter, blant annet Soweto, Bernardas hus og Tornerose, er oppført av den norske Nasjonalballetten.Ek gikk av som kunstnerisk leder for Cullbergballetten i 1993. Etter dette var han frilanskoreograf frem til 2016, og hadde en rekke oppsetninger ved verdens store ballettscener. I 2007 debuterte han som operainstruktør med Orfeus i Stockholm. Han har også laget en rekke danseverk for fjernsyn.Han er sønn av Birgit Cullberg og Anders Ek. Les mer i Store norske leksikon Dans i Sverige ballett koreografi